# Hovedprosjektbeskrivelse søknad til Grønn plattform

Prosjektbeskrivelsen kan maksimalt være på 12 sider. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. For eventuell figurtekst kan skriftstørrelse 9 benyttes.

|  |  |
| --- | --- |
| Har dere søkt forprosjekt (ja/nei)? |  |
| Hvis ja, legg inn prosjektnummer på forprosjektet |  |

## Generell informasjon

|  |  |
| --- | --- |
| *Prosjekttittel:* |  |
| *Ansvarlig bedrift:* |  |
| *Org nr.:* |  |
| *Prosjektleder:* |  |
| *E-post:* |  |
| *Mobil:* |  |
| *Kort beskrivelse av Grønn Plattform prosjektet og løsningen som skal utvikles:* (Maks 10 linjer. Denne skal kunne offentligjøres dersom prosjektet får innvilget støtte) |

***Malen nedenfor har veiledende tekst som søker bør svare på. Vi anbefaler søker å sette seg godt inn i kvalifiserings- og vurderingskriterier som står i Utlysningen slik at vi kan vurdere søknaden i forhold til disse kriteriene. Skriv kort og presist, og forståelig også for lesere som ikke har dybdekunnskap i temaet som prosjektet omhandler.***

## Konsortiet og samarbeid

*I denne delen skal det gis en beskrivelse av konsortiet som står bak prosjektet.*

* Gi en overordnet beskrivelse av partnerne i konsortiet, deres viktigste rolle og bidrag i prosjektet og hvilken del av verdikjeden de representerer.
* Få frem hvordan sammensetningen av konsortiet og det planlagte samarbeidet ivaretar helheten og skaper en merverdi, både teknisk, økonomisk, markeds- og kompetansemessig.

## Innovasjonen og overordnet idé

*I denne delen skal prosjektets mål og overordnet ide beskrives og begrunnes i forhold til*  *målsettingen med utlysningen.*

* Beskriv målet med hovedprosjektet og hvilket problem prosjektet skal løse for å få til grønn omstilling, og hvordan dere skal løse det? Vær tydelig og konkret.
* Hva skal utvikles av for eksempel ny teknologi, kunnskap eller forskningsresultater, nye produkter, tjenester, prosesser, verdikjeder eller annet? Skal prosjektet bidra til at bedriftene i konsortiet blir grønnere, eller skal det tilbys et produkt/en tjeneste i markedet? Hvor finnes det et marked for løsningen?
* Hva er forsknings- og innovasjonshøyden? Hvor innovative er løsningene i forhold til eksisterende løsninger på internasjonalt nivå, på nasjonalt nivå, for bedriften. Hvor og på hvilke områder trenges det forskningsinnsats for å møte utfordringene i prosjektet?

## Virkninger og effekter: Verdiskaping og miljø

*I denne delen skal det gis en beskrivelse av prosjektresultatene og deres betydning for omstilling til et samfunnsøkonomisk lønnsomt, grønnere og mer bærekraftig næringsliv.*

* Beskriv og kvantifiser den positive miljø- og klimaeffekten av prosjektet og delprosjektene (referer eventuelt til EU taksonomien). Sammenlign gjerne dagens nivå med hva som forventes oppnådd, både på lokalt nivå, i Norge og på internasjonalt nivå. Henvis gjerne til eventuelle veikart for din bransje/sektor. Effekten kan f.eks. oppgis i: Tonn CO2e, NOx, SOx, kjemikalier, %, MWh, antall, etc.
* Beskriv og kvantifiser prosjektets verdiskapingspotensial i form av økt omsetning, bedret lønnsomhet, økt produktivitet, økt sysselsetting, eksport, etc. Hva er kritiske suksessfaktorer for dette potensialet og hva er de største risiki?
* Beskriv (hvis relevant) hvordan prosjektet påvirker forskningsfronten og styrker partnernes innovasjonskapasitet og omstillingsevne ved utnyttelse av ny kunnskap og kompetanse.
* Beskriv øvrige samfunnsøkonomiske effekter.
* Beskriv en plan for formidling og en plan for implementering, kommersialisering, skalering og/eller eksport av resultatene.

## Prosjektplan og gjennomføring

*I denne delen skal det gis en beskrivelse av organiseringen av prosjektet, arbeidsform,*  *planer*  *for gjennomføring av arbeidet, budsjett og risikohåndtering.*

* Beskriv prosjektets organisering og styringsstruktur
* Gi en kort begrunnelse for valg og organisering i delprosjekter, hvordan de er koblet sammen og hvordan de støtter oppom prosjektets målsetting og ulike deler av verdikjeden.
* For hvert delprosjekt skal det beskrives:
	+ Tittel
	+ Delprosjekteier og ledelse
	+ Samarbeidspartnere deres roller og bidrag
	+ Formål, mål og resultater for delprosjektet
	+ Planlagte arbeidspakker og sammenhengen mellom disse.
	+ Sentrale milepæler og leveranser
* Budsjett spesifisert per partner og fordelt på delprosjekter/arbeidspakker, kostnadssted og år skal legges ved prosjektbeskrivelsen. Det er utarbeidet en egen Excel-mal for dette som skal benyttes, se Obligatoriske vedlegg i utlysningen. Timepris benyttet i budsjettene skal være beregnet i henhold til Forskningsrådets/Innovasjon Norges/Sivas regler. Alle kostnader til materiell eller investeringer skal spesifiseres.Ved søknad om investeringsstøtte til utstyr i katapult-sentre skal det spesifiseres hvordan utstyret vil bidra til å oppnå prosjektets mål, samt til grønn omstilling ut over prosjektet ved at utstyret tilgjengeliggjøres for flerbruk. I tillegg til å synliggjøre samlede katapult-investeringer i prosjektbudsjettet skal investeringene ytterligere spesifiseres i eget Excel-skjema (se egen mal).
* Beskriv overordnet prosjektplan, som viser alle delprosjektene (inkludert en eventuell aktivitet som skal gjennomføres som et Grønn plattform kompetanseprosjekt), sentrale målbare milepæler og leveranser for prosjektet. Illustrer gjerne ved et Gantt-diagram.
* Utarbeid en plan for risikohåndtering knyttet til prosjektgjennomføringen inkludert en beskrivelse av eventuelle risikoreduserende tiltak.